Αίσθηση έχουν προκαλέσει καταγγελίες για επιτήδειους που εκμεταλλεύονται τις επείγουσες ανάγκες κατοίκων και επιχειρηματιών στη Χαλκιδική μετά τη θεομηνία που έπληξε την περιοχη την περασμένη εβδομάδα.

Όπως αναφέρει δημοσίευμα της εφημερίδας το Έθνος, το εύρος των τιμών για την ίδια εργασία μπορεί να διαφέρει, σύμφωνα με το Έθνος, έως και κατά 2.000%!

«Έχουν έρθει σε γνώση μας περιστατικά κερδοσκοπίας και είναι λυπηρό να εκμεταλλεύονται κάποιοι την ανάγκη των επαγγελματιών» δηλώνει η δασάρχης Κασσάνδρας Μαργαρίτα Μπαχαντουριάν.

Όπως αναφέρει το δημοσίευμα υπεύθυνος μονάδας με ενοικιαζόμενα δωμάτια πήρε τέσσερις προσφορές από ισάριθμα συνεργεία υλοτόμων για τον τεμαχισμό τεσσάρων δέντρων στην αυλή του με το εύρος των τιμών να ξεκινά από τα 150 και να φτάνει στα 3.000 ευρώ.

Μια άλλη μέθοδος που ακολουθούν ορισμένοι είναι να δίνουν αρχικά μια χαμηλή προσφορά και να εντοπίζουν «έκτακτα προβλήματα» όταν ξεκινούν εργασίες, τα οποία απαιτούν χρήση ειδικών μηχανημάτων και άρα αύξηση του τελικού κόστους.